b'\n_START_ARTICLE_\nLouis-Ferdinand C\xc3\xa9line\n_START_SECTION_\nOpv\xc3\xa6kst og liv\n_START_PARAGRAPH_\nC\xc3\xa9line blev f\xc3\xb8dt ind i en sm\xc3\xa5borgerlig familie i udkanten af Paris, deltog i 1. verdenskrig, blev derefter uddannet til l\xc3\xa6ge og rejste i Afrika og Amerika. Tilbage i Frankrig indledte han sin litter\xc3\xa6re karriere med publikationen af Rejse til nattens ende, som gav ham momentan ber\xc3\xb8mmelse i litter\xc3\xa6re kredse. C\xc3\xa9line blev dog ogs\xc3\xa5 kendt for at forfatte antisemitiske pamfletter og agitere for en alliance mellem Frankrig og Nazityskland under 2. verdenskrig. Efter De Allierede landgang i Normandiet 1944 flygtede C\xc3\xa9line til Danmark. Efter krigen kr\xc3\xa6vet den franske regering ham udleveret til retsforf\xc3\xb8lgelse for landsforr\xc3\xa6deri , et forhold der kunne medf\xc3\xb8re en d\xc3\xb8dsstraf. De danske myndigheder reagerede ved at varet\xc3\xa6gtsf\xc3\xa6ngsle C\xc3\xa9line i Vestre F\xc3\xa6ngsel, i mens den franske udleverings beg\xc3\xa6ringen blev behandlet. C\xc3\xa9line sad f\xc3\xa6ngslet i over et \xc3\xa5r i Danmark uden dom . C\xc3\xa9line opholdt sig i Danmark mellem 1945 og 1951, fra maj 1948 til juli 1951 i Kors\xc3\xb8r. C\xc3\xa9line vendte derefter tilbage til Frankrig, hvor han d\xc3\xb8de i 1961.\n_START_SECTION_\nForfatterskab og efterm\xc3\xa6le\n_START_PARAGRAPH_\nDer kan tr\xc3\xa6kkes tr\xc3\xa5de fra Rejse til nattens ende og D\xc3\xb8d p\xc3\xa5 kredit til skrivningen af misdannelsesromaner som Jack Kerouacs Vejene (On the Road) og Salingers Forbandede ungdom (The Catcher in the Rye) og p\xc3\xa5 forfatterskaberne til William S. Burroughs, G\xc3\xbcnter Grass, Joseph Heller, Jean-Paul Sartre og Kurt Vonnegut. Charles Bukowski erkl\xc3\xa6rede C\xc3\xa9line for "den st\xc3\xb8rste forfatter i 2.000 \xc3\xa5r".'